انکیتا رینا

انکیتا روندرکرشن رینا (جم 11 جنوری 1993) اک بھارتی پیشہ ور ٹینس کھڈاری اے اتے اس ویلے عورتاں دے سنگلز اتے ڈبلز وچ بھارت وچ اک نمبر تے اے۔

رینا نے ڈبلز وچ اک WTA 125K سیریز جتی اے، اس دے نال قومانتری ٹینس فیڈریشن سرکٹ وچ گیاراں سنگل اتے ستاراں ڈبلز خطاب جتے ہن۔

اپریل 2018 وچ اس نے پہلی وار اپرلے 200 سنگلز دی عالمی رینکنگ وچ داخلہ کیتا، اوہ ایہہ کامیابی حاصل کرن والی پنجویں بھارتی کھڈارن بن گئی۔ رینا نے 2016 دیاں دکھنی ایشیائی کھیڈاں وچ عورتاں دے سنگلز اتے مکسڈ ڈبلز مقابلیاں وچ وی سونے دے تگمے جتے اتے 2018 ایشیائی کھیڈاں وچ عورتاں دے سنگلز وچ کانسی دا تگما جتیا۔

اس نے 2018 دے پھیڈ کپ وچ زو لن (چین) اتے یولیا پتنتسیوا کزاخستان خلاف اہم جتاں حاصل کیتیاں ہن۔
thumb

 نجی زندگی اتے پچھوکڑ 
رینا دا جم گجرات دے احمدآباد وچ ہویا۔ اس دے پیؤ روندرکرشن کشمیری مول دے ہن۔ اس نے چار سال دی عمر وچ گھر دے نیڑے اک اکیڈمی وچ بہت چھیتی کھیڈنا شروع کر دتا سی۔

اس دی شروعاتی پریرنا اس دا وڈا بھرا انکر رینا سی جو پہلاں ہی ٹینس کھیڈدا سی۔ اس دی ماں وی اک کھیڈ پریمی سی اتے ٹیبل ٹینس کھیڈدی سی۔ راج پدھری مقابلیاں وچ جتن توں بعد رینا نے اس ویلے ہل چل مچا دتی جدوں اس نے آل انڈیا ٹینس ایسوسی ایشن ولوں کروائے صلاحیت ہنٹ وچ مہاراشٹر دی اک 14 سالا چوٹی دی رینکنگ کھڈارن نوں ہرایا۔ اس ویلے رینا 8 سالاں دی سی۔

2007 وچ رینا دے ماپیاں نے اس دی اگلی سکھلائی بارے فیصلہ کیتا۔ جدوں اوہ پنے شفٹ ہو گئے تاں پنے وچ اس دی ملاقات کوچ ہیمنت بیندرے نال ہوئی، جنہاں نے اس دی کھیڈ نوں ودھیا بناؤن وچ مکھ کردار نبھایا۔

 پیشہ ور کامیابیاں 
2012 وچ رینا نے اپنا پہلا پیشہ ور سنگلز خطاب نویں دلی وچ جتیا اتے تن ہور ڈبلز جتے۔

اپنے کریئر دے سبھ توں وڈے کارٹر فائینل وچ اگے ودھدے ہوئے اس نے 2017 اتے اپریل 2018 وچ ممبئی اوپن وچ دو میچ جتے، اوہ نروپما سنجیو، ثانیہ مرزا، شکھا ابیروئی اتے سنیتا راؤ توں بعد عالمی دی 197ویں نمبر دی رینکنگ تے پہنچ گئی، اس طرحاں سکھرلی 200 خواتین سنگل رینکنگ وچ حصہ پاؤن والی پنجویں بھارتی شہری بن گئی۔

اگست 2018 وچ اس نے سنگلز مقابلے وچ انڈونیشیا دے جکارتا وکھے ایشیئن کھیڈاں وچ کانسی دا تگما جتیا۔ رینا اتے ثانیہ مرزا اکلوتیاں کھڈارناں ہن جنہاں نے ایشیئن کھیڈاں وچ اکلے تگما جتن والے بھارت دی نمائندگی کیتی اے۔

رینا نے سنگاپور وکھے فائینل وچ ارانٹکسا رس توں جت حاصل کیتی اتے آئی۔ٹی۔ایپھّ۔ ڈبلیو 25 دا خطاب حاصل کیتا۔ 2019 کنمنگ اوپن وچ اس نوں اپنے کریئر دی سبھ توں وڈی جت ملی جدوں اس نے یوئیسّ اوپن دے سابقہ چیمپین اتے چوٹی دی-10 نمبر کھڈارن سمنتھا سٹوسر نوں ہرایا۔

انکیتا رینا، روسالی دے نال-نال 2020 تھائیلینڈ اوپن وچ اپنے پہلے ڈبلیوٹیئے ٹور سیمیفائنل وچ پہنچی۔ اس نال رینا نوں نواں کریئر ملیا - ڈبلز وچ 119ویں نمبر دی رینکنگ۔ اس نے 2020 دے شروع وچ دو سنگلز خطاب وی جتے سن۔

پھر اس نے 2020 فرینچ اوپن وچ حصہ لیا، جتھے اوہ پہلی وار دوجے کوالیفائی گیڑ وچ پہنچی، پر کرومی نارا توں ہار گئی۔

 حوالے 

گٹھ:بیبیسی ہیکاتھان 2021 دوران بنائے جاں سدھارے گئے لیکھ